Svend Foyns arbeiderboliger

Svend Foyns arbeiderboliger er en bygård i Tønsberg i Vestfold. Bygningene ble oppført i etapper fra 1850-tallet. De ble reist av skipsrederen Svend Foyn for folk som var ansatt hos ham. Arbeiderboligene er et fredet kulturminne.

Historikk

Den eldste bygningen mot gata, Nedre gård, ble oppført i 1857, den andre innenfor gårdsplassen, Øvre gård, seinest i 1865. Østre sidebygning (mot Gunnarsbøparken) antas å ha tilhørt første byggetrinn, mens den gule tverrbygningen mot Svend Foyns gate ble oppført noe etter 1870.Tønsbergs Blad om oppussing av gården august 2015

Bygningene inneholdt opprinnelig 2- og 1-roms leiligheter. Her bodde på det meste om lag 300 mennesker. Det var enkelt, praktisk og billig. Her var også barnehage, eller «barneasyl» som det ble kalt den gang, slik at foreldre som var opptatt av å arbeide, hadde et trygt sted for barna.

Arbeiderboligene ble bygd fordi Svend Foyn (1809–1894), skipsreder og grunnlegger av den moderne hvalfangsten, var opptatt av at hans arbeidere og deres familier skulle ha akseptable boligforhold. Svend Foyn var pioner på området sosial boligbygging for sjøfolk.

Bygningene brukes stadig til boligformål og er i dag organisert som et borettslag med navn Svend Foyns arbeiderboliger. 
|}

 Referanser 

 Kilder 
Arne Odd Johnsen: Den moderne hvalfangstens historie. Bind I. Oslo 1959.

Eksterne lenker

 www.vestviken24.no 30. oktober 2016: Svend Foyn var viktig for mer enn hvalfangsten

Kategori:Tønsbergs historie
Kategori:Næringsliv i Tønsberg
Kategori:Byggverk i Tønsberg
Kategori:Arbeiderboliger
Kategori:Fredete byggverk i Vestfold 
Kategori:Kulturminner i Tønsberg
Kategori:Byggverk fullført i 1850
Kategori:1850 i Norge